LidanRubinov/Halacha-QA huggingface dataset:
שאלה: טבילת כלים: רציתי לשאול האם במסעדות ובתי מלון טובלים את הכלים לפני השימוש? האם יש בכך הבדל בין כשרות רגילה לכשרות מהדרין, בין כלי בישול וכלי הסועד?
תשובה: כך כתוב בקובץ נהלי כשרות של הרה"ר ישראל כלים 1. כלים שניקנו מבח"ר שבבעלות גוי, או מחנות של נכרים חייבים בטבילה. 2. כלי זכוכית ומתכות, חייבים בטבילה 3. כלים מעץ, חרס, פלסטיק, ניילון או כלים חד פעמיים אינם מחוייבים בטבילה.  יש הנוהגים להטביל כלי פלסטיק, חרסינה ופורצלן ללא ברכה. 4. טבילת הכלים תתבצע באחריות המשגיח ובמידה והוא מסתייע בעובד שאינו יהודי, תתבצע הטבילה בנוכחותו. 5. אם יש כלי מתכת חדשים ובייחוד נירוסטה יש לבדוק האם יש צורך בהגעלה. 6. כלים שיש בהם ספק אם נטבלו יש להטבילם בלא ברכה. 7. כלים שיש ספק בכשרותם ינעלו במחסן והמפתח יהיה בידי המשגיח ברבנויות שונות יש הנהגות שונות, יש שמקיימים את נהלי הרבנות ככתבם וכלשונם, יש שסומכים על פוסקים הסוברים ש"כלי סחורה" אינם טעונים טבילה, ויש שאינם טובלים במקווה ממש אלא מקנים אותם לגוי והגוי משאיל אותם בחזרה לבעל העסק וזה על פי מה שכתוב בשו"ע יור"ד ס  ק"כ שכלי שאול של גוי לא צריך טבילה כי הוא נשאר ברשות הגוי וגויים אינם חייבים בטבילת כלים. דבר נוסף, לפוסקים המצריכים טבילה גם לכלי סחורה עם כל זה האוכל שנתבשל בכלי לא טבול אינו נטרף, אבל עדיין אסור לאכול את המאכלים בתוך הכלים הלא טבולים. ואף בין הפוסקים הסוברים כך יש שמקילים לאכול בכלי לא טבול כאשר היה ניתן לאכול את המאכל גם בלי הכלי- למשל כריך, אבל שלא ניתן לאכלו בלא הכלי, כגון מרק הם אינם מתירים.
שאלה: לחם כשר בתאיילנד: האם וכיצד ניתן להשיג לחם כשר בתאיילנד? האם יש קמח כשר בתאיילנד?
תשובה: אלו שאלות שצריך להפנות לרב מקומי שם אשר בקי בנעשה שם מבחינת הכשרות.
שאלה: מעמד האישה המאורסת: רציתי לשאול מה מעמדה ההלכתי של אישה מאורסת(מקודשת) ברשות מי היא נמצאת אשמח אם הרב יביא לי מקורות
תשובה: אישה מאורסת בימי קדם הייתה גרה בבית אביה. לאחר החתונה (שהייתה נעשית שנה לאחר האירוסין) היא הייתה עוברת לגור בבית בעלה. היום האירוסין והנישואין נעשים שניהם תחת החופה. הדבר הזה הוא מובן מאליו לאורך כל התלמוד. ניתן לראות כדוגמא ברש"י כתובות עא, ב, ד"ה ככלה בבית חמיה. אריאל (המשיב אינו רב)
שאלה: שויתי ה  לנגדי תמיד - על צמיד: האם ישנה בעיה להכנס לשרותים למקלחת עם צמיד שכתוב עליו - שיויתי ה לנגדי תמיד? לא עם שם ה.
תשובה: ב"ה, צריך לשים עליו כיסוי אחד, דני ארגמן
שאלה: האם חיסון רוטה טק כשר: חיסון הרוטה טק של חברת MSD הינו מתוק מאוד וניתן בטיפות לתינוקות בני חודשיים עד 8 חודשים ב-3 מנות כחלק מחיסוני השגרה בטיפת חלב. לא מצאתי בעלון המופיע בקופסא של החיסון ציון כשרות כלשהו או פירוט הרכיבים מלבד הווירוס המוחלש. האם מותר לחסן איתו תינוקות? וישר כח
תשובה: מותר, ואם יש תרופה שרשום עליה הכשר היא עדיפה
שאלה: צלב במכנסיים מאוד קטן ולא כזה בולט: קניתי מכנסיים מחול של קבוצת כדורגל ובסמל שלה יש מין צלב כזה אני אראה לך איך זה נראה תכנס לקישור הזה URL א. המכנס כבר נקנה מחו"ל ונתתי אותו לאבי והוא מאוד אהב. לא באמת אכפת לנו מהצלב הזה וגם הוא לא בולט ב. האם לאחר שהבחנתי בצלב הזה אני רשאי להזמין מכנס כזה גם בשבילי? כי מאוד אהבתי אותו ולפי מה שהבנתי הבן איש חי מתיר וגם זה רק סמל לעבודה זרה ולא שעבדו את זה עבודה זרה וראיתי חלק שאוסרים רציתי לדעת כיצד לנהוג והאם ניתן להקל בדבר.
תשובה: הרמ"א בתחילת סימן קמא ביו"ד הכריע כראבי"ה שמותר. על כן מותר הלכתית, אולם נראה שהמתרחק מכך עושה דבר ראוי לפנים משורת הדין
שאלה: משימה לאומית: איזה אידיאלים יש לממש בדורנו? האם הרב מזהה משימה לאומית, פרוייקט שחסר בנוף, אידיאל גדול, משימה שרק מחכה שמישהו ירים את הכפפה ויעשה אותה?
תשובה: הפנמת ההבנה שהתורה אינה רק מערכת מצוות אלא הזהות היסודית של הישראליות, העומדת בשורש התרבות והזוגיות, האומנות והפוליטיקה. זוהי המשימה הגדולה של הדור הזה, להעלות את המגמות הפנימיות באומה לתודעתה כך שתקרא בשם אלהיה בכל תחומי החיים. אין היום ציבור המוביל אמירה כזו, כיום יש ציבורים של שילובים בלבד בין דת ללאומיות או בין דת לתרבות וכד. אך אין ציבור גדול המוביל את התורה כשורש המציאות הישראלית, תורה שהאדם משתגע אחריה בכל מאודו ואין לו פנאי ממנה בכל חייו גם בעבודתו ובמהלך יומו הרגיל והיא מאירה באורה העמוק את החיים כולם ולא רק משתלבת בהם. זהו תפקידו של משיח בן דוד ויוביל אותו דגל ירושלים שיקום בע"ה מתוך הציונות הדתית של ימינו שיש בה רמיזות להתבגרות לכיוון הזה.
שאלה: זיווג מסורתית עם בחור חרדי: בעניין זיווג אני מאוד מבולבלת. הכרתי בחור חרדי, בעוד שאני בחורה מסורתית על -דתיה. מבחינה רוחנית משתדלת בהכל, אני שומרת מצוות, כמובן שבת, ומשתדלת להתחזק בהלכות. אני אוהבת לעשות את הכל בצניעות, זו הסיבה שאני לא רוצה שיקטלגו אותי ולכן לא לובשת חצאיות, אך כמובן הולכת עם ביגוד ראוי,ארוך וצנוע. מבחינת לבוש אני לא עושה הרבה דברים שחרדיות עושות כי אני די בקיאה בהלכות הצניעות, אני בטוחה שגם מבחינת הלכות זה די שונה,ואצל החרדים הכל יותר חזק. מצד אחד זיווג זה משמיים, ואני מאמינה שדברים לא קורים סתם, מצד שני איך נשלח לי בחור חרדי? ז"א אני מרגישה כאילו אני לא משתווה לאותו בחור שיכול להיות נשלח אליי, ויש לציין שהוא מאוד מעוניין וכאילו "מחכה לנס" שאהיה ברמה שלו. אני לא יודעת מה לעשות, אני מרגישה תלויה בין שני עולמות, ומאוד מאוד מבולבלת. יש דברים שאני מוכנה לוותר עליהם ויש דברים שלא, אני מפחדת שיש הרבה הבדלים בנינו,כשאני חושבת הלאה, אני מפחדת שתיווצרנה בעיות בהמשך. האם בכלל שווה לנסות?? כי ידוע שעושים הרבה בכדי שזיווג יצליח, כי מצוות הזיווג גדולה מאוד. אודה לתשובתך.
תשובה: אם לשינכם יש יראת שמים ורצון למחוייבות למצוות, בצד חיבה, אזי יש לזה מקום. בזוגיות כל אחד הולך לקראת השניה וכורה בתוכו מקום עבורה, וכן היא עבורו. יחד תעברו תהליך של השתלמות, ותוכלו להכריע כיצד יראה עולמכם בהסכמה הדדית. בהצלחה
שאלה: משימה לאומית: איזה אידיאלים יש לממש בדורנו? האם הרב מזהה משימה לאומית, פרוייקט שחסר בנוף, אידיאל גדול, משימה שרק מחכה שמישהו ירים את הכפפה ויעשה אותה?
תשובה: ב"ה, ישר כח על הנכונות, איני יכול להצביע על משימה באופן נקודתי, החלטה כזו צריכה להתקבל לפי שלושה קריטריונים: צורר יכולת ושייכות, תבדוק מה הנטיה שלך ולמה אתה מרגיש שייכות, כמו שאמרו ח אין אדם לומד תורה אלא במקום שלבו חפץ, וכן לעניננו. דבר שני מה אתה יכול ומסוגל לעשות, ואז תראה אם יש צורך בזה, יש המון צרכים בעם ישראל וסביר להניח שיהיה בזה צורך, דני ארגמן
שאלה: הדרכה: לכבוד הרב רק שאלתי תיהיה אולי קצת מוזה ולא שיגרתית אבל בכל אופן היא היפוטטית לגמרי. במישור התיאורתי נניח שישנו אדם שהווי החיים העכשווי ממש לא מתאים לו: הגזירות הממשלתיות דוחקות, החינוך של ילדי הדור הוא נמוך, הפשע גובר וכו וכו. שלא לדבר על חוסר הצניעות שפוקד את דורנו. לא פשוט להיות עובד השם. ונראה שהחומריות כמעט מכרעת את הרוחניות. נניח שאותו אדם מחליט לקום וללכת, לברוח מהכול לפינה שקטה. לא לאי בודד נטוש מחברה אנושית, אלא למקום שאנשים בודדים מצויים בו. מצד אחד זה אסור הלכתית (נראה לי) כי הרמ"בם אומר שלעולם יגור אדם שמקום שיש בו בית כנסת, בית הכיסא וכו וממשיך לפרט באיזה מקום אדם צריך לגור. אבל,נעזוב הכול בצד : האם בעוזבו יהיה עליו עוון על שגרם לאחרים צער בזה שהוא ברח? הרי הוא בוודאי ציער הורי,חבריו וכו וכו. אבל מצד שני הוא לא יכול יותר להתמודד עם הלחץ החברתי הזה. היום בדורנו יש לא מעט לחצים וחוקים ומשפטים שמצמצמים את צעדיך. אשמח לתשובה. ושוב אין מדובר באף אחד. רק לצורך ידיעה בדבר.
תשובה: האמירה הזאת שאדם לא יכול להתמודד היא טעות בעיני. אם ה  שם אותך במצב מסויים - סימן שאתה יכול לעמוד בו. כמובן שלא צריך להכנס למצבים קשים ומסוכנים, אבל מצד שני כל מה שבגדר חיים נורמלים מותר, כמו ללכת הליכה שגרתית ברחוב וכדומה. בהצלחה!
שאלה: פרוש לספר משלי: כבוד הרב, ברצוני ללמוד את ספר משלי, לאיזה ספר מומלץ לפנות? ו דלית.
תשובה: כפתיח, עייני במאמר יש שעורים מוקלטים של הרב אבינר -
שאלה: מבולבל: כבר הרבה זמן שאני מתוסכל מהגדרת הזהות האמונית שלי. אני מרגיש שאני משקר לעצמי כבר הרבה זמן. אני מרגיש שני אנשים בדמות אחת. מצד אחד אני יכול לומר בלב שלם שבאמת אני רוצה לעבוד את ה וברור לי לגמרי שהתורה היא אמת ושדרך ה היא דרך האמת ובה אני רוצה לצעוד. אך מצד שני כאשר אני מגיע לתכל ס לקיום המצוות אני מחפף לגמרי אפילו בדברים הפשוטים כמו קריאת שמע על המיטה, אני יכול לפספס תפילות וזה לא יזיז לי באמת. אני יכול למצוא את עצמי יושב בבית מדרש ולומד תורה בשמחה ומרגיש מחובר לגמרי לעולם של קודש ומיד אחרי זה אני יכול לוותר על תפילה. לפעמים אני מנסה לנחם את עצמי בכל מיני פסקאות שלמדתי שמאמינות בטוב הפנימי של האדם אבל בסופו של דבר אני מרגיש שאני חי בשקר שאני דתי מאוד וחילוני בפעם אחת. אני מאוד מקווה שתוכל לעזור לי.
תשובה: אתה מתאר פה בעיה שהיא נחלתם של רבים כיום. ישנו פער אדיר בין ההבנות שלנו לבין התחושות הקיומיות שעוצבו בידי תרבות המערב במהלך שנים. אין פתרון חד משמעי אלא יש צורך בעבודה משולבת: א)להעמיק בלימודי אמונה שאתה חש איתם הזדהות. אני יכול להמליץ לך על סדרת השיעורים הזו, שאני יודע שעזרה לרבים: ב) קשר חי (!) עם עולם תורה - דמויות תורנית, גרעין תורני, חיבור למסגרות חברתיות שיסובבו סביב קודש וכו  ג) עבודה מוסרית הדרגתית ביחס לכל מצוה, שזה כמובן זוקק הדרכה אוכל רק לנחם אותך, שרבים מצליחים לגשר על הפער הזה וככל שהשנים עוברות ואדם עובד נכון מבחינה רוחנית זה גם נעשה קל וזורם יותר בהצלחה רבה חגי
שאלה: נעליים: יש הלכה שאומרת על נעילת נעליים, שקודם כל מכניסית את כף רגל ימין ואז את רגל שמאל קודם לשרוך את נעל שמאל ואז את נעל ימין מה יעשה אדם שיש לו נעלי סקוצ או אלגנטים?
תשובה: לך בדיוק אותו דבר ינעל ימין תחילה ויסגור בסקוץ את נעל שמאל דוד לוי
שאלה: סדר נעילת הנעליים לפי ההלכה: יש הלכה שאומרת על נעילת נעליים, שקודם כל מכניסית את כף רגל ימין ואז את רגל שמאל קודם לשרוך את נעל שמאל ואז את נעל ימין מה יעשה אדם שיש לו נעלי סקוצ או אלגנטים?
תשובה: תמיד ינעל ימין קודם. אם יש רכיסה שאינה שרוכים - ירכוס קודם שמאל ואח"כ ימין. אם אין רכיסה לנעל - אז אין.
שאלה: הוכחה: תשמע, יש כל כך הרבה דברים שאנחנו לא יודעים אם התקיימו או לא, אנשים סותרים כל דבר כיום וגם לסתירות שלהם יש סתירות. איך אני יכול להיות בטוח שאנחנו עדיין העם הנבחר של הקדוש ברוך הוא? אומרים שהתורה הייתה קיימת לפני שהובאה למשה, על מה מדובר, על עשרת הדברות? ושמעתי משהו שזעזע אותי קצת שכתוב איפשהו בתלמוד שמותר לשכב עם ילדה בת 3 שנים ויום, לפי מה שהבנתי שמעון בר יוחאי אמר את זה. האם זה נכון?
תשובה: נתחיל מהסוף - חס ו אין דבר כזה בתלמוד, והדבר אסור באיסור מוחלט. לגבי השאלה שלך: כנראה שאת כל הדברים אנחנו לא יודעים. איך אנחנו יכולים לדעת האם בת הזוג שאנו מתחתנים איתה - מתאימה לנו? איך אפשר לדעת בוודאות שיש לי נשמה? איך אפשר לדעת עוד עניינים רבים הנוגעים לחיים? הדבר מחייב לעסוק ברצינות בנושא הידיעה בכלל, מקומה של האינטואיציה הפנימית, העומק ההתקשרותי, המשקל של המסורת ועוד ועוד. לכן, מה שאני מציע לך לעשות הוא לעזוב לתקופה מסוימת את השאלות על העבר, ולהתחיל בשאלות שנראות פשוטות יותר, אולם הן לא פחות מסובכות, השואלות על איך אנו יודעים על דברים בהווה. כשתהיה לך דרך משלך המגדירה לך איך אתה יודע דברים - אז תפנה אל העבר, ותנסה לראות מה רלוונטי ומה לא רלוונטי לשאלות היפות שלך. והרבה שמחה
שאלה: ספרי אמונה - לבנות בוגרות: ב"ה אני מדריכה של כיתות ט בסניף שלי כבר שנה וחצי ועכשיו פתחנו מערך של כ-5 שבתות בנושא האמונה. המערך בנוי בעיקר על הספר אמונה וגאולה שאנו לומדות בשיעורי מחשבת. החניכות ממש מתעניינות בפעולות ורצינו שבסוף המערך נביא להם כמה ספרי אמונה שיוכלו לקרוא וללמוד מהם בזמנם החופשי. אשמח אם תוכלו להמליץ לי על ספרי אמונה לבנות בוגרות מאוד שעולות כעת לכיתה י :) רבה!!
תשובה: לך. מחמם את הלב לשמוע על נערות צעירות שרוצות ואוהבות ללמוד תורה. המלצות לספרים, שקשורים לאמונה וגאולה: 1.  דרך אמונה  של הרב ישראל הס - עוסק ביסודות האמונה של עם ישראל, לפי ספר הכוזרי. 2.  יוצר אור  של הרב שלמה אבינר - עוסק ביסודות האמונה, באופן מפורט מאוד לפי חלוקה לנושאים. 3.  דע מה שתשיב לעצמך  של הרב זאב קרוב - מסביר בצורה תמציתית את יסודות האמונה, וגם מתייחס לתהליך הגאולה. 4.  אמונה לדור התהיה  של הרב ישראל הס - עוסק בסוגיות שקשורות לתהליך הגאולה. 5.  איילת השחר  של הרב יעקב פילבר - כנ"ל. יש גם חוברות ללימוד יומי של ארגון  בשביל הנשמה. 1. חוברות לימוד לפי נושאים, למשל: תיקון המידות, גבורה, תפילה, עבודת ה, צניעות. החוברות מיועדות לבני נוער, והן כתובות בסגנון צעיר וזורם, ומחולקות לפי לימוד יומי. בנוסף יש גם חוברת מיוחדת לחופש הגדול, שעוסקת במגוון נושאים שקשורים לחופש (בעיקרון היא הייתה אמורה להיות מחולקת בבתי ספר בסוף השנה). אפשר להשיג את החוברות בחנויות של  דברי שיר. וגם בטלפון - דוד: 052-2675921 2. חוברות לימוד לפי ספרים, למשל: ספר הכוזרי, אורות התשובה. אפשר להשיג את החוברות בחנויות של  דברי שיר. וגם בטלפון - משה (צ יקו): 050-6737560
שאלה: איך אמשיל חכמתי על תאוותי: שאלתי את הרב דוד לוי את השאלה הבאה - עכשיו אני פשוט מתבייש להתקשר אני מקווה שהרב דוד יבין אותי אם אפשר למסור, אני ארחיב את שאלתי - ככה, לאחרונה אפשר להגיד התחזקתי בנושא האמונה - פה ושם קיום הלכות, תפילין וכרגע אני שם ציצית, לא יודע כמה זמן הציצית תישאר עליי אך לפחות בפה אני אומר - הלוואי שתישאר עליי לעולם ומקווה שזה גם יחדור ללב. אז כך העניין הרב - כאמור התחזקתי בתקופה האחרונה אך בד בבד יש לי ידידה (הרב יכול להמשיך לקרוא אין שום מילים לא מתאימות) שכל פעם מנסה את יצרי, לפחות 15 פעמים התנגדתי לה - הן בדיבור הן במעשה. בהתחלת ההתחזקות הרגשתי מין מתיקות כזאת שנעלמה לפעמים אך עבדתי עליה והיא חזרה במיוחד ששמעתי שיעורי תורה! איזה מתיקות של תורה הלוואי שאני יישב כל היום כשייצרי רק מתאווה לדבר הזה! אך כאילו באותה נקודה התחיל גם הניסיון. אותה ידידה כאמור ניסתה את מזלה ואחרי 15 פעמים - הצליחה. כאן אני יכול להגיד כי זה די אנונימי - חטאתי, ח"ו שום פגם ברית לא היה אך אני מפחד שמא זה קרוב. כמו כן בעניין תיקון המידות - צריך להתנהג לכל אדם בסבר פנים יפות כבדהו חשדהו וכו עוד רבים המשפטי מוסר כיד המלך ברוך ה. אך מה אעשה, אני מרגיש שזה קרוב. יצא והיום וישבנו ודיברנו ביחד ופתאום עבר רב שאני מכיר ליד, כה גדולה הייתה בושתי שהפסקתי לדבר איתה וקצת ניסיתי להסתתר. אם נוסיף פלפל לעניין, אותה ידידה לא רוצה לחיות לפעמים ואלמלא לא הייתי שם לעודד אותה בזמנים קשים יכול ליהיות שהייתה או תפגע בעצמה, היא אומרת לי מפורשות שהיא לא תחייה עוד כמה זמן, אך אני יודע שבכוחי לעכב או לחסל את זה בזכות ה כמובן. ועוד לנוסף - כנראה שהיא קלת דעת והיא עושה כל מיני שטויות, אבל איכשהו אני מאמין שלכל אדם בישראל יש תקנה וצריך להוציא אותה מזה. השאלה שלי היא כזאת - מה אעשה כדי לצאת מזה, ואיך בושתי מפני רבי תיהיה גם כבושה כלפי הקב"ה ועוד - איך אמשיל חכמתי על תאוותי. כמו כן, עכשיו יש לי ספקות אם אני רוצה לצאת מהעניין או להמשיך, היצר גדל. זה לא היה ככה. התנגדתי לה המון. איך לצאת מזה כבוד הרב, אני רוצה ליהיות חכם ועניו עם שמחה והצלחה ורצון לה וששום תאווה לא תפריע לי. סליחה על הפירוט הרב אך אני מרגיש שכבר הנושא אורך זמן ממושך כבוד הרב.
תשובה: אתה משחק באש ומקווה שלא תשרף, אש התאווה בוערת בך. כדי להמשיך ולשחק באש אתה ממלא את עצמך בתירוצים. היצר הטוב שלך מעורר אותך להזהר אבל אתה בעצמך יודע שכרגע היצר הרע מתגבר - לא פלא, לצידו נמצאת נערה צעירה. במצב הזה יש פתרון אחד (גם את זה אתה יודע) אלא שאתה מסרב לעשות זאת. הקשר אתך לא יפתור בעיות אמיתיות של הצעירה. אתה ודאי צודק בתפיסה שלך שהצעירה צריכה תמיכה מאנשים קרובים - אבל אלו צריכות להיות חברות טובות ולא בנים. במצב שלה, התקרבות אל בנים עלולה להזיק לה מאוד מפני שהיא מבקשת את הקרבה הגופנית. תסביר לה את זה. תעזור לה להשתלב בחברה טובה של בנות. אם אתה רוצה לעזור לה - וזה חשוב ונכון, תמצא את מי שאתה יכול לשתף בדברים הללו - הורים שלה, מחנכים שלה, מדריכים או כל מבוגר אחראי שיכול להתערב לטובתה. תעזור לעצמך ותפרד ממנה. תעשה את זה בעדינות וברגישות - תסביר לה שהקשר הזה מזיק לשניכם ואסור לכם להמשיך בו.
שאלה: מה המקור למשל של הבעש"ט: יש משל ידוע של הבעש"ט על מלך שהביא לשלושת עבדיו בקבוק יין, אמר להם שלא ישתו מהיין שבוע, ומי שלא ישתה יזכה להיכנס לאוצרות המלך, ולבסוף אחד שתה, ולו הוא נתן מהאוצרות היותר גדולים כיון שהוא שתה מעט והפסיק. האם הרב יודע איפה המקור של משל זה?
תשובה: לא הכרתי את הסיפור. ניסיתי לחפש במקורות שונים ולא מצאתי. אולי מישהו מהקוראים יסייע לנו. אציין שיש כיום הרבה סיפורים מזוייפים, שמייחסים אותם לצדיקים - צריך להביא זאת בחשבון.
שאלה: קצת חוששת מכניסה להדרכה: אני כרגע מסיימת כיתה ט, יש לי עוד קצת זמן עד ההכנסה להדרכה ובכל זאת. אפשר לומר שאני כן די דוסית ואידיאלית, וכו וכו אני יודעת להרים דברים ופרויקטים של התנדבות וכו אך מצד שני אני לא הכי כריזמטית שיש, ואני לא רואה את עצמי מפוצצת עכשיו במוראלים עם החניכות ומתחרפנת איתן וכו וכו. יש לי גם איזה שהיא בעיה בדיבור(לא יודעת בדיוק איך להסביר, זה קול שנשמע די תינוקי, ועם בעיות הגהה של צ,וז ) שאני גם מפחדת שיהוו לי מכשול, ואולי החניכות יצחקו על זה. אני ניסיתי לשקף את חלק מהתכונות הטובות שלי וחלק מהפגמים שלי, אבל בסה"כ אני רוצה שתגידו לי מה הדרכה דורשת.איזה מין בן אדם. (כמובן שיש סוגים של מדריכים אך מה הבסיס.)
תשובה: חשדומ"טית יקרה! איך המרגש? לא יודע אם את יודעת (גם אני לא ידעתי עד לפני שנתיים): חשדומ"טית   שרופה על בני עקיבא. רוצה לתת את כל מה שיש בה למען החניכים הסניף עם ישראל וכיוצא בזה. אז למה אני קורא לך "חשדומ"טית"? ברשותך, אצטט: "ובכל זאת. אפשר לומר שאני כן די דוסית ואידיאלית, וכו  וכו  אני יודעת להרים דברים ופרויקטים של התנדבות וכו." תגידי: "יופי! הוכחת שאתה יודע לקרוא. עלית לכיתה ב  (איזה כיף!!!). אבל מה עם השאלה עצמה"? ברשותך, ננסה לענות על השאלה יחד לאט לאט שוואיה   שוואיה (בערבית). נקווה שהקב"ה יהיה בעזרנו לענות בצורה הטובה ביותר. אז הוכחנו שיש לך חשדומטיות, אבל זה לא מספיק. יש משהו חוסם את היכולת ואת רצון להשקיע   החשש. חשש מכל מיני בעיות שניצבות בפנינו, שאי אפשר להתעלם מהם. ודרך אגב   לכל מדריך (וגם לכל אחד בעולם) יש בעיות, ולמען האמת, לפעמים כואב יותר כשזה לא בולט (ואני אומר את זה מתוך ניסיון אישי.). נאמר פעם (בתרגום שלי לעברית): "הבעיה היא לא הבעיה, הבעיה היא   מה היחס כלפי הבעיה". אם נתייחס לבעיות שלנו כאל משהו צדדי ופחות חשוב (אבל צריך לזכור אותם), נוכל להתרכז יותר במטרה העיקרית, שהיא   ההדרכה עצמה! כך שבעצם יוצא שהכול שייך לרצון להשקיע, ואת זה   כן יש לך! וצריך לזכור שאם אנחנו נחשוב שאנחנו דבר א    באמת ניראה כמו דבר א  בעיני חברינו שלנו. או, במקרה שלנו, אם תראי (בדוגרי) שלא אכפת לך שיש לך בעיה בקול, בצ  וז  או בוואט אבר   לחניכים לא יהיה אכפת! (אם יהיו כאלה שיצחקו   לצחוק זה דבר בריא, זאת בעיה שלהם). אז שאלנו: מה הדרכה דורשת? כמו שכתבת   יש סוגים של מדריכים, ואם תשימי לב אז תגלי שכול אחד מדריך בצורה שונה. אבל כן, יש כמה נקודות (ואולי יותר ואני לא חושב עליהן), אך גם הן תלויות באישיות, וגם   בחניכים. 1) התחלות הן כמעט ת-מ-י-ד קשות, ואל פחד מקשיים   כי הם יבואו בכל דרך, וכך המדריך גם נמדד בעיני החניך. 2) שתדעי שלא סתם הגעת להדרכה, זאת החלטה של הקב"ה, ולכן תאמיני שיש בך יכולת ופוטנציאל גדול (וכל המדריכים מתחילים מאפס). 3) כדאי כמה שיותר להשקיע בקשר טוב של חניך-מדריך (לא במובן של מפקדת, אבל גם שיהיה ידוע מי המדריך ומי החניך). 4) מומלץ שתהיה בהדרכה השקעה מעולה אבל מתונה. אסור לזנוח לגמרי דברים אחרים כמו   משפחה, לימודים, חברים וכדומה (תסדרי את זה לפי החלטתך). 5) כל זמן קבוע תעשי "הוצאת ראש"   בדיקה מחודשת של התקדמות כל כמה זמן. לוקחים מחברת ורושמים את ההתקדמות ואת מה שצריך עוד לשפר, וגם מנסים לכתוב על כל חניך בפרטי מה המצב איתו (הוצאת ראש היא קשה אבל כדאית מאוד). חשוב מאוד שאף אחד לא יראה את הרשימה חוץ ממך ומהמדריכים של השבט שלך וחוץ מהקומונרית. מקווה שעזרתי, היה ממש כיף! את הרבה יותר ממוזמנת לשלוח לי מייל תגובה על כל דבר! ב"הצלחה בהכול! דורון dozkih gmail.com
שאלה: חלום על אבא שלי שנפטר: לכבוד הרב. קצת רקע. אבא יקר שלי נפטר לפני 10 חודשים. הגעגעועים אליו עזים אבא יקר נפטר אחרי איסורים רבים היינו סביבו עד השנייה האחרונה שבא לצערנו הרב הוא נפטר בבה"ח. התקופה האחרונה לחייו (שנה) השאירה בנו זכרונות קשים מהסבל הלא אנושי שהוא סבל!!! אחרי שנפטר ישבתי לידו היה קשה לי להתנתק ממנו! החלום: חלמתי עליו הלילה שאני מגיע לבית חולים (לא מוכר) ומחפשת אותו נפגשת איתו הוא נמצא בחדר מס 13 הוא שוכב במיטה, אני מוציאה אותו מהבה"ח (על כסא גלגלים)לוקחת אותו אלינו הוא אוכל וצוחק וכל כך נהנה איתנו הוא מחבק אותנו (אותי את בעלי והנכדים שלו) ופתאום, הוא דורש שאחזיר אותו לבה"ח אני בחלום נכנסת ללחץ כי אני לא מוצאת את החדר שלו והוא מפציר בי לחפש את חדר מס 13 אני מבקשת מהעובדי בה"ח עזרה ואף אחד לא עוזר לי אני רואה אותו סובל ומותש (כמו הסוף שלו במציאות.)אני מוצאת את חדר12- 14 ו-15 ורק לא את 13!!ואני בוכה ומתנצלת שלו מצאתי את החדר הזה.הכל מהר אני רצה במסדרונות בה"ח. והוא כמעט מחליק מהכסא גלגלים והכל כל כך משתנה בחלום מאושר ושמחה ללחץ שאין לטהר, ואז שמצאתי את החדר הוא נרגע וחוזר לחייך והפנים שלו חוזרות להיות שלוות. דרך אגב- החדר הקבוע שלו בבה"ח במציאות היה 9 כבוד הרב, מה פירוש החלום? למה אחרי שהיה לו כל כך כיף וטוב איתנו הוא רוצה לחזור לבה"ח? למה אני לא מוצאת את החדר? למה אני רואה אותו סובל כמו במציאות ואני בוכה ומתנצלת? מה זה מס 13?
תשובה: את כותבת שהשנה האחרונה השאירה זכרונות קשים - מובן שזכרונות כאלה יתבטאו בחלומות שלך. אינני מומחה בפתרון חלומות אבל כדי להקל עליך אני מציע לך פתרון שמשקף את הסיפור שאת מספרת. החלום מסכם את הקשר שלך עם אביך ואת הרגשות שנלוים לכך. הרגעים היפים בחלום, משקפים את החיים הטובים שהיו לכם אתו. החזרה בלחץ ודאגה לבי"ח, משקפת את השנה האחרונה - שהיתה קשה לכם ולו. החיפוש אחר חדר 13 שגורם לך לבכות ולהתנצל מבטא רגשות אשמה שיש לך (הם לא מוצדקים אבל הם קיימים) זו תחושת אחריות שאת לוקחת על עצמך שאולי יכולת לסייע יותר לאביך ולהקל עליו. המציאה של החדר בסופו של דבר, המרגוע והשלווה שחוזרים אל אביך, הם ביטוי לכך שאת יודעת שבסופו של דבר עשית הכל למענו ואין הצדקה לרגשות אשמה. הגמרא קובעת "הכל הולך אחר החיתום" נראה שגם בחלום שלך - הסיום הטוב, החיוך והשלווה של אביך צריכים ללוות אותך מעתה. בקשת הסבר למספר 13. ביהדות הוא מספר טוב (גיל בר מצווה!) אבל בתרבות האירופית הוא מספר רע. אנחנו חשופים לתרבות הזאת ולכן התחושה ש -13 מספר רע יכולה להופיע בחלומות שלנו. עייני סיפורים על אמונות תפלות ביחס ל-13 בקישור דלהלן:
שאלה: פער דתי בין בני זוג: שמי. יש לי חבר כבר שנתיים, אנחנו מאוד רציניים. הבעיה היא שמבחינה אמונית (ודתית) אני יותר חזקה. כמובן שהוא דתי והוא טוען שהמטרה שלו היא להתחזק. אבל הוא לא יכול להבטיח שום דבר. מה עושים? האם זו סיבה לפרק קשר? ושבת
תשובה: בעקרון, לא מחפשים סיבות לפרק קשר אלא לבנות אותו נכון וממילא גם יציב. הבחור נוהג יפה ונכון כשהוא לא מבטיח - זה מראה שהוא אמיתי ולא מנסה למצוא חן בעיניך. יש בכך יתרון גדול. את צריכה לקבל ולהשלים עם העמדה הדתית שלו ולא לחיות באשליות שהוא יתחזק והכל יהיה ר. כדי להמשיך אתם צריכים לברר ולהסכים כיצד יראו החיים המעשיים שלכם. נושא זה מקבל משקל עצום כאשר יש ילדים בבית: תהיה נטילת ידים וברכת המזון בכל סעודה?  אבא  ילך בשבת בבקר לבית הכנסת? ובכלל, איזו מסגרת חינוכית תהיה לילדים? את צריכה להיות בטוחה שהבחור רציני וסבלני ויוכל לקבל אותך כמו שאת ולא להתנגד לדברים מסוימים (שמירת נגיעה מוחלטת בימי נידה.) זו זוגיות עדינה ומורכבת - היא לא צריכה להמנע אצל מי שמוכן ומסוגל להתמודד אתה.
שאלה: כשרות טונה: שמעתי שבייצור הטונה יש חששות של התערבות דגים טמאים ורק בהכשרים מהודרים מקפידים כראוי על סילוק חששות אלו. רציתי לשאול על טונה בהכשר בדץ מחזיקי הדת (דומני של בעלז) האם ניתן לאכול טונה זו (הנפוצה בשוק) כמו כן אשמח לקבל המלצה על כשרות אחרת לטונה ב
תשובה: עיין במאמר של הרב רווח שליט"א שפורס את כל הסוגיא עם חששותיה
שאלה: לקרוא חומר לימודי בשבת:, רציתי לדעת האם מותר לי לקרוא חומר לימודי מתוך ספר לימוד בשבת. מאחר ויש לי בגרות ביום ראשון זה הכרחי לי ורציתי לדעת אם זה אפשרי. דבר נוסף, האם מותר לקרוא ספר רגיל בשבת? עוד דבר, אצלנו איפה שאני גר אין עירוב ואני נאלץ לקחת את הטלית לבית כנסת לפני שבת, אני לא יכול להחזיק עלי מפתחות של הבית ועוד מגבלות שונות. האם אני יכול למרות שאין עירוב לטייל עם הכלב עם רצועה? או שזה נחשב טילטול של הרצועה? מראש.
תשובה: מותר להתכונן בשבת למבחן במקצועות קודש שיתקיים ביום חול, הואיל ויש מצווה בעצם הלימוד. ולקראת מבחן במקצוע חול ראוי שלא ללמוד בשבת, כי השבת צריכה להיות מוקדשת ללימוד תורה, וגם מפני שעיקר כוונתו להצליח במבחן ולא להחכים. ובשעת הדחק אפשר להקל, הואיל ויש ערך עצמי בלימודי החול. אבל אסור ללמוד לקראת מבחן באנגלית או שפה אחרת, כי אין בלימוד בזה ערך עצמי. וכן אסור ללמוד למבחן שרגילים להתכונן אליו על ידי כתיבת תרגילים, כי רק כאשר אין חשש שיבוא לכתוב או למחוק מותר לקרוא בדברי חכמה. לדעת הרמב"ם, כל קריאה בדברי חולין אסורה בשבת, ואפילו ללמוד מדעים אסור, וזאת כדי שלא ינהג כמנהג חול ויבוא מתוך כך לידי כתיבה. ולדעת רוב הפוסקים (רש"י, ר"י, רא"ש), מה שאסרו חכמים הוא קריאה בענייני חשבונות ועסקים, וכדי שלא יבואו לקרא בהם, אסרו לקרוא גם בדברי חול שאין בהם ערך. אבל מותר לקרוא בדברים שיש בהם צורך הגוף, כדוגמת הדרכות על תזונה נכונה, וכן את מרכיבי המזון שמודפסים על האריזות. וכן מותר ללמוד חכמות ומדעים, מפני שיש ערך בלימודם מותר להוציא כלבים עם רצועה לצווארם, ששמירה זו היא השמירה המקובלת בהם (שו"ע שה, ה). ואין האדם האוחז ברצועה נחשב כמטלטל אותה, מפני שהרצועה טפלה לגופו של הכלב. אבל צריך להקפיד לתפוס את הרצועה בסופה, שלא יצא מידו טפח ממנה, וכן יקפיד שהרצועה לא תהיה ארוכה מדי באופן שתגיע לטפח הקרוב לארץ, כי אם היא יוצאת מידו טפח או שהיא קרובה לטפח הסמוך לקרקע, הרי הוא נראה כמי שמטלטל את הרצועה. ואם הרצועה ארוכה מדי, יכול לכורכה סביב צווארו של הכלב וכך לא תשתלשל מידו (שו"ע שה, טז). ולהרחבה ומקור התשובות ראה בספר פניני הלכה מאת הרב אליעזר מלמד שליט"א באתר ישיבת הר ברכה אייל משה
שאלה: שירות צבאי: קוראים לי. אני כרגע בת 20 והמשכתי לימודי ע י"ג י"ד הנדסאית אלקטרוניקה על חשבון הצבא אני באתי מבית דתי שומר שבת ומצוות ואני כבר חודש בצבא ואני רוצה לשאול אם אני צריכה להמשיך את השירות הצבאי ואם הוא יעזור לי במשך החיים כי בנתיים כ"כ קשה לי נפשית ופיזית.?
תשובה: כל כך הייתי רוצה לעזור לך. אולם אני לא יכול. חסרים לי הרבה מאוד ידיעות. בעיקר על השאלה מי את, מה כואב לך, מה מטריד אותך, מה את רוצה להיות, איך את מסתדרת וכדו, ואם כן - איך אוכל לענות לך תשובה ששווה את הזמן שתשקיעי בקריאתה. מה אני מציע לעשות? בכל יחידה בצבא יש תפקיד שמופקד על כך. הוא איש מקצוע, וכל כך נכון שתדברי איתו או איתה, ותתייעצי איתה כיצד להתמודד בתקופה הקשה שאת עוברת. כי אכן, שרות צבאי אינו פשוט. בעיקר לא בהתחלה. הוא שינוי מאוד גדול של החיים, וכל כך טבעי שיהיה קשה בהתחלה. מגיעה לך עזרה כיצד להתמודד. אל תשמרי את כל הדברים האלה בתוך נשמתך, אלא לכי לאשת מקצוע לפרוש בפניה את המצוקה שלך, וביחד תטכסו עצה כיצד לצאת למרחב הגדול. האם את יכולה ללכת בדרך זו? והרבה שמחה